CELEX: 62016TN0826
Language: sl
Date: 2016-11-28 00:00:00
Title: Zadeva T-826/16: Tožba, vložena 28. novembra 2016 – Casasnovas Bernad/Komisija

23.1.2017   
            
            
               SL
            
            
               Uradni list Evropske unije
            
            
               C 22/52
            
         Tožba, vložena 28. novembra 2016 – Casasnovas Bernad/Komisija
   (Zadeva T-826/16)
   (2017/C 022/71)
   Jezik postopka: francoščina
   
      Stranki
   
   
      Tožeča stranka: Luis Javier Casasnovas Bernad (Santo Domingo, Dominikanska republika) (zastopnika: S. Orlandi in T. Martin, odvetnika)
   
      Tožena stranka: Evropska komisija
   
      Predloga
   
   Tožeča stranka Splošnemu sodišču predlaga, naj:
   
               —
            
            
               ugotovi in razsodi:
            
         
               —
            
            
               odločba z dne 27. septembra 2016, s katero je bila tožeči stranki odpovedana pogodba, se razglasi za nično;
            
         
               —
            
            
               Evropski komisiji se naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja štiri tožbene razloge.
   
               1.
            
            
               Prvi tožbeni razlog: neuporaba člena 3(3) sklepa Komisije z dne 2. marca 2011.
            
         
               2.
            
            
               Drugi tožbeni razlog: kršitev člena 85 Pogojev za zaposlitev drugih uslužbencev Evropske unije s tem, da naj bi organ, pooblaščen za sklepanje pogodb o zaposlitvi (OPSP) pogodbo tožeče stranke podaljšal za nedoločen čas in obenem določil klavzulo o odpovedi, vezano na to, ali pride do dogodka, ki je podoben roku.
            
         
               3.
            
            
               Tretji tožbeni razlog: kršitev dolžnosti skrbnega ravnanja s tem, prvič, da naj bi OPSP pogodbo tožeče stranke odpovedal pred odločitvijo o podaljšanju njenega dopusta iz osebnih razlogov in, drugič, tako ravnal, ne da bi ji prej ponudil vrnitev na delo, ter, tretjič, ne da bi jo obvestil, ali obstajajo proračunska sredstva za njeno plačo po koncu dopusta.
            
         
               4.
            
            
               Četrti tožbeni razlog: kršitev členov 12(b) in 40(1a) Kadrovskih predpisov za uradnike Evropske unije, ki naj bi jo storil OPSP.